Deg umedya wis sin : «Sliɣ i tbaturt tuɣwas, tiɣri-is tuɣ-d igenni, dɣa mi d-rnant tiyyaḍ ad tɣileḍ imeẓẓaɣ-ik qqersen seg zzhir-nni, zziɣ ɣer deffir d acu ara twaliḍ ? acu ara ssikdent wallen-ik ?ad tɣileḍ d tamdint n uweḍḍuf ay d-igan asalu. Tabaturt tamezwarut ad tettemserɣa am leqḍeε n ujenwi ddaw tafat n yiṭij, zewwqen-tt s yijejjigen ad as-tiniḍ tibḥirt n lweṛd. Mi ssakdeɣ ɣer daxel-is, iban-iyi-d yiwen yeṭṭef agaṛṛu ger yiffasen-is, yettaḍsa, ttbanent-d tuɣmas n wureɣ ger wuglan-is ! Γer deffir yedda-d yiwen yilemẓi d tizzya n ccix uɣur ɣriɣ deg tesdawit.» sb 76.